CELEX: 32006D0256
Language: el
Date: 2006-03-27 00:00:00
Title: 2006/256/ΕΚ: Απόφαση της Επιτροπής, της  27ης Μαρτίου 2006 , για την τροποποίηση, για δεύτερη φορά, της απόφασης 2005/758/ΕΚ με σκοπό την επέκταση του τμήματος εκείνου της Κροατίας στο οποίο εφαρμόζονται ορισμένα μέτρα προστασίας λόγω της εμφάνισης υψηλής παθογονικότητας γρίπης των πτηνών  [κοινοποιηθείσα υπό τον αριθμό Ε(2006) 891]   (Κείμενο που παρουσιάζει ενδιαφέρον για τον ΕΟΧ)

30.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/15
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Μαρτίου 2006
   για την τροποποίηση, για δεύτερη φορά, της απόφασης 2005/758/ΕΚ με σκοπό την επέκταση του τμήματος εκείνου της Κροατίας στο οποίο εφαρμόζονται ορισμένα μέτρα προστασίας λόγω της εμφάνισης υψηλής παθογονικότητας γρίπης των πτηνών
   [κοινοποιηθείσα υπό τον αριθμό Ε(2006) 891]
   (Κείμενο που παρουσιάζει ενδιαφέρον για τον ΕΟΧ)
   (2006/256/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Η απόφαση 2005/758/ΕΚ της Επιτροπής, της 27ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης υψηλής παθογονικότητας γρίπης των πτηνών στην Κροατία και για την κατάργηση της απόφασης 2005/749/ΕΚ (3), εκδόθηκε ύστερα από την κοινοποίηση στην Επιτροπή, εκ μέρους της τρίτης αυτής χώρας, υποψίας εμφάνισης σε άγρια πτηνά στην επικράτειά της γρίπης των πτηνών υψηλής παθογονικότητας που οφείλεται στον υπότυπο Η5 του ιού Α της γρίπης.
            
         
               (2)
            
            
               Η Κροατία ανέφερε και άλλα κρούσματα σε άγρια πτηνά εκτός της περιοχής που οριοθετείται σήμερα από την εν λόγω απόφαση, γεγονός που αιτιολογεί την αναστολή ορισμένων εισαγωγών από την Κροατία ώστε να συμπεριληφθεί το τμήμα εκείνο της επικράτειας της τρίτης αυτής χώρας που πλήγηκε πρόσφατα.
            
         
               (3)
            
            
               Συνεπώς, η απόφαση 2005/758/ΕΚ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2005/758/ΕΚ αντικαθίσταται από το παράρτημα της παρούσας απόφασης.
   Άρθρο 2
   Τα κράτη μέλη λαμβάνουν αμέσως τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύουν. Πληροφορούν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Μαρτίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1· διορθώθηκε στην ΕΕ L 191 της 28.5.2004, σ. 1).
   
      (3)  ΕΕ L 285 της 28.10.2005, σ. 50· απόφαση όπως τροποποιήθηκε από την απόφαση 2006/11/ΕΚ (ΕΕ L 7 της 12.1.2006, σ. 29).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Τμήμα της επικράτειας της Κροατίας που αναφέρεται στο άρθρο 1 παράγραφος 1
            
                        Κωδικός χώρας ΙSO
                     
                     
                        Ονομασία της χώρας
                     
                     
                        Τμήμα της επικράτειας
                     
                  
                        HR
                     
                     
                        Κροατία
                     
                     
                        Οι επαρχίες της Κροατίας:
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska
                                 
                              
                                    —
                                 
                                 
                                    Splitsko-Dalmatinska»